সায়েম হাসান: যৌতুক মামলার রায়ে স্বামী, শ্বশুর ও শ্বাশুড়ীকে যাবজ্জীবন কারাদন্ড ও ৫ হাজার টাকা করে জরিমানা, অনাদায়ে আরো ৩ মাসের কারাদন্ড দেয়া হয়েছে। বরিশালের বিভাগীয় নারী ও শিশু নির্যাতন  দমন ট্রাইবুনালের বিচারক মোঃ আবুল হোসেন বেপারী আসামীদের অনুপস্থিতিতে বুধবার এ রায় ঘোষনা করেন। দন্ডপ্রাপ্তরা হলো-মেহেন্দিগঞ্জ উপজেলার চরসোনাপুর গ্রামের বাসিন্দা সুমন হোসেন ব্যাপারী, তার বাবা সেলিম ব্যাপারী ও মা মোসাম্মাৎ মমতাজ বেগম। ট্রাইব্যুনাল সূত্র জানায়, একই গ্রামের দেলোয়ার তালুকদারের মেয়ে ইসরাত জাহান আসমার সাথে ১৯৯৮ সালের ১৩ মে সুমন হোসেনের বিয়ে হয়। বিয়ের কয়েক মাস পর স্বামী, শ্বশুর ও শ্বাশুড়ী স্ত্রীর কাছে ১ লাখ টাকা যৌতুকের দাবি করে। যৌতুকের টাকা দিতে অপারগতা প্রকাশ করায় আসমাকে প্রায়ই শারীরিক নির্যাতন  করা হয়। এ ঘটনায় ২০০২ সালের ২ সেপ্টেম্বর ইসরাত জাহান আসমা বরিশাল বিভাগীয় নারী ও শিশু নির্যাতন দমন ট্রাইবুনালে নালিশী অভিযোগ দায়ের করেন। বিচারক নালিশী অভিযোগ মামলা হিসেবে রুজু করে প্রতিবেদন জমা দেয়ার জন্য মেহেন্দিগঞ্জ থানার ভারপ্রাপ্ত কর্মকর্তাকে নির্দেশ দেন। একই বছরের ৩১ অক্টোবর থানার উপ-পরিদর্শক মজিবর রহমান আসমার স্বামী, শ্বশুড় ও স্বাশুড়ীকে অভিযুক্ত করে ট্রাইবুনালে অভিযোগপত্র (চার্জশীট) জমা দেন। পরে ট্রাইব্যুনালে মামলার ৯ স্বাীর মধ্যে ৬ জনের স্ব্যা গ্রহন শেষে যৌতুক দাবী ও নির্যাতনের অভিযোগ প্রমানিত হওয়ায় ওই  রায় ঘোষনা করেন বিচারক।